**PATYRIMINĖS DIENOS PLANAS**

|  |
| --- |
| BENDRI VEIKLOS ASPEKTAI: |
| Tema | Pavasario gamtos vaistinėlė Trakų Vokės dvaro parke |
| Data | Balandis |
| Mokymosi uždaviniai | Tyrinėdami artimiausią aplinką mokiniai smalsaus ir pažins Trakų Vokės dvaro parke pirmuosius pražydusius augalus. Gebės atpažinti bent 3-5 pavasarinius augalus, pasakys, kurie iš jų yra vaistiniai ir kuriuo tikslu gali būti vartojami. Ugdysis pagarbą ir dėkingumą gamtai bei įgis elementarių žinių, kaip rinkti ir paruošti vaistinę žaliavą. Priskirs augalus medžiams, krūmams ar žolėms. Pasirinks ir parneš vaistažolių arbatai.Mėgausis buvimu gamtoje ir atliks „3P“ meditacijas.Mokysis dirbti komandoje, padėti vienas kitam, siekti bendro rezultato.Pasirinks vieną iš tyrinėtų augalų ir nupieš jį akvarele ar akvareliniais pieštukais. Užrašys pavadinimą. |
| Ugdomos kompetencijos | Pažinimo, komunikavimo, kūrybiškumo, kultūrinė |
| Tarpdalykiniai ryšiai pagal BP | Aplinkos tvarumas, kultūros paveldas |
| Tarpdalykinės integracijos | Gamtos mokslai, etika, fizinis ugdymas, lietuvių kalba, dailė |
| Klasė/grupė | 3 |
| Vieta | „Vilnius yra mokykla“ erdvė , Vilniaus Trakų Vokės dvaro parkas |
| SUP mokiniai | 4 |
| Mokinių skaičius klasėje/grupėje | 25 |
| Motyvacija | Norės pažinti savo artimiausią aplinką, Trakų Vokės dvarą bei jame esančius gamtos turtus. Tikimasi, kad susidomės vaistiniais augalais ir etnomedicina. Pasisems iš gamtos teigiamos energijos. Pasidžiaugs klasės piešinių paroda „Pavasarį žydintys vaistiniai augalai“. |
|  EIGA |
| Įvadas/sužadinimas  |  *\**Mokiniai klasėje apžiūri mokytojos parengtą herbariumų kolekciją (3 priedas). Parodomos augalų nuotraukos iš asmeninio archyvo (skaidrės, 4 priedas): Paprastoji ieva (*Prunus padus*)Paprastasis klevas *(Acer platanoides)* Prastasis kaštonas *(Aesculus hippokastanum)*Paprastasis lazdynas *(Corylus avellana)*Karpotasis beržas *(Betula pendula)*Blindė *(Salix caprea)*Uosialapis klevas *(Acer negundo)–* invazinisVaistinė plautė *(Pulmonaria officinalis)*Pavasarinė raktažolė *(Primula veris),* Pražangialapė blužnutė *(Chrysosplenium alternifolium)*Baltažiedė notrelė *(Lamium album)*Raudonžiedė notrelė *(Lamium purpureum)*Paprastoji kiaulpienė *(Taraxacum officinale)*Daugiametė saulutė *(Bellis perrenis)*Ankstyvasis šalpusnis *(Tussilago farfara)*Plačialapis šaukštis *(Petasites hybridus)*Paprastoji garšva *(Aegopodium podagraria)*Dirvinis asiūklis *(Equisetum arvense)*Paprastasis kiškiakopūstis *(Oxalis acetosella)*Paprastoji vištapienė *(Gagea lutea)*Gegužinė žvynšaknė *(Lathraea squamaria)*Stačioji vaisgina *(Ajuga pyramidalis)–* pažeidžiama rūšis (RK)Baltažiedė plukė *(Anemone nemorosa)–* nuodingaGeltonžiedė plukė *(Anemone ranunculoides)*– nuodingaPavasarinis švitriešis *(Ranunculus ficaria)–* bręstant vaisiams nuodingas\*Paskelbiami uždaviniai.\*Susiskirstoma po 5 į komandas, išdalinami užduočių lapai (2 priedas). Mokiniai traukia burtus– korteles su 5 augalais (1 priedas). Prašoma dar sykį atidžiau apžiūrėti ištrauktų augalų herbariumus (3 priedas).\*Klasei pravedamas saugaus elgesio instruktažas dėl elgesio gamtoje ir jos tausojimo, mokiniai pasirašo. | 20min. |
| Naujos medžiagos dėstymas ir įtvirtinimas  | \*Kiekviena grupė pasiima po krepšelį, lupą, liniuotę, stebėjimų lapus, papr. pieštukus ir klasė keliauja į Trakų Vokės dvarą. \*Sustoja ties ženklu ir įvardija, kaip reikia elgtis parke.\*Įžengus į parką stabtelima ir atliekama „3P“ (matau, girdžiu, uodžiu) meditacija.\*Keliaujama toliau ir, priėjus prie suoliukų, įsitaisoma. Mokytoja ima po vieną įlaminuotą kortelę (5priedas), kurios vienoje pusėje yra augalo paveikslas, kitoje– pavadinimas ir trumpas aprašymas bei vaistinės savybės. Klausia, koks tai augalas. Komandos peržiūri savo augalus ir, jei atpažįsta rodomą, įvardija. Gali padėti ir kitos komandos. Kiekviena komanda susirenka savo augalų korteles ir mokiniai, pasikeisdami tarp narių, susipažįsta su augalų aprašymais.\*Mokytoja atkreipia dėmesį į tai, kad vaikai sužinojo, jog dauguma pirmųjų pavasarinių žiedų yra vaistiniai, tačiau ne visi– kai kurie jų net nuodingi, o dar kiti nykstantys arba invaziniai. Pasiaiškinama, ką tai reiškia. Papasakojama apie žolininkavimo laiką, etiką, pagarbos ir padėkos gamtai išraišką. Susitariama, jog į krepšelį priskinsime ne daugiau kaip po 7 kiekvienos nurodytos vaistinės rūšies augalus.\*Tęsiame kelionę, ieškome ir pažįstame augalus. Pildome savo lapus. Priskiriame medžiams, krūmams ar žoliniams augalams.\*Pasiekus „Laimės šaltinį“ atsigaiviname ir diskutuodami prieiname išvadą, jog vanduo– gyvybės šaltinis tiek žmonėms, tiek augalams. \*Užduotis „Išsirink ir apkabink savo medį. Sulėtink kvėpavimą, pajausk jį“.\*Tęsiama išvyka ir augalų paieška.\*Baigdami kelionę pasigrožime Trakų Vokės dvaru bei dekoratyviniais gėlynų žiedais, prisimename jų pavadinimus.\*Aktyvi judėjimo pertraukėlė– vaikai bėgioja takeliais, žaidžia savo pasirinktą judrųjį žaidimą.\*Susėdus ant suoliuko kartojama „3P“ meditacija. Išsakomi pastebėjimai, kas pasikeitė.\*Komandų pasirengimas pristatyti savo augalus. Dar kartą perskaitomos augalų aprašymų kortelės, apžiūrimas krepšelio turinys, baigiami pildyti veiklos lapai, apsitariama.\*Komandų pristatymai. Klausimai-atsakymai. |  90 min.  |
| Apibendrinimas | \*Pratęsk sakinį: Šiandieną noriu padėkoti...\*Klasės susiklausymo žaidimas „Pagauk ritmą“.\*Susirenkam gamtos dovanas ir grįžtame į mokyklą. | 5-8min. |
| Sąmoningumo pertraukėlė | \*Dėmesingas surinktų žolelių vaistinės arbatos gėrimas, tylioji refleksija. | 10-15 min. |
| Veiklos tęstinumas | \*Dailės pamokoje pasirinks ir akvarele/ akvareliniais pieštukais nupieš vieną iš pažintų augalų, tušu/markeriu kaligrafiškai užrašys jo pavadinimą.P.s. vėliau darbai įrėminami ir koridoriuje iškabinama klasės paroda „Pavasario vaistinėlė“.  | 45 |
| Įsivertinimas / vertinimas | \*Kahoot viktorina „Ankstyvą pavasarį žydintys augalai“. | 10-15 |
| Namų darbo užduotys | Pasidalinti savo dienos pažinimu ir įspūdžiais su tėveliais. | 2-3 min. |